《赋苕溪草堂和孙太初韵一首》
明代·黄省曾

翠竹婵娟傍野潭，秋山日映草堂寒。云枝桂树临虚榻，翡翠山鸡照碧湍。

漫学赤须求茂苑，久携青剑隔长安。时时野服乘高兴，采药吞芝歌远峦。

作者简介：（1490—1540）明苏州府吴县人，字勉之，号五岳。黄鲁曾弟。通《尔雅》。嘉靖十年，以《春秋》魁乡榜，而会试累不第。从王守仁、湛若水游，又学诗于李梦阳，以任达跅弛终其身。有《西洋朝贡典录》、《拟诗外传》、《客问》、《骚苑》、《五岳山人集》等。